|  |  |
| --- | --- |
| Številka: 01/2025Datum: 19. 3. 2025 |  |

Na podlagi sedmega odstavka 57. člena Zakona o javnih uslužbencih (Uradni list RS, št. 63/07 – UPB3, 65/08 in 40/12-ZUJF) in 25. člena Zakona o delovnih razmerjih (Uradni list RS, št. 21/13 (78/13 popr.)) Javni zavod za turizem in kulturo Kočevje, Trg zbora odposlancev 62, 1330 Kočevje, objavlja prosto delovno mesto za nedoločen čas

**TURISTIČNI INFORMATOR I.**

Kandidati, ki se bodo prijavili na razpisano delovno mesto, morajo izpolnjevati naslednje pogoje:

* Višja strokovna izobrazba ali višješolska izobrazba (prejšnja - prva bolonjska stopnja),
* najmanj eno (1) leto ustreznih delovnih izkušenj.
* Posebna znanja:
* Znanje vsaj dveh svetovnih jezikov (enega višja raven znanja in enega osnovna nraven).
* Znanje uporabe osebnega računalnika in osnovnih računalniških programov.
1. Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katerega se zahteva ena stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.
2. Kadar je kot pogoj za zasedbo delovnega mesta določena višja raven znanja tujega jezika, se šteje, da je pogoj izpolnjen, če kandidat predloži dokazilo o uspešno opravljenem izpitu za višjo raven ali kako drugače pridobljeno znanje (šola, tečaji, tujina), ki ustreza temu izpitu ali če predloži potrdilo o jezikovnem usposabljanju v obsegu 500 ur.
3. Kadar je kot pogoj za zasedbo delovnega mesta določena osnovna raven znanja tujega jezika, se šteje, da je pogoj izpolnjen, če se je kandidat izobraževal pri ustrezni izobraževalni instituciji, opravil večtedensko izobraževanje v tujem jeziku ali če je uspešno zaključil tuj jezik v okviru srednješolskega izobraževanja (v okviru pridobitve V. ravni izobrazbe).

Naloge na delovnem mestu so:

* informiranje in usmerjanje obiskovalcev,
* po potrebi vodenje in koordinacija dela v TIC-u,
* motiviranje sodelavcev in po potrebi uvajanje novih sodelavcev,
* priprava in organizacija turističnih programov in vodenja ter koordinacija vodnikov in ponudnikov pri pripravi programov,
* vodenje evidence in finančne dokumentacije pri pripravi programov,
* spremljanje trendov zahtev obiskovalcev,
* sodelovanje s področjem trženja za pripravo promocijskega materiala,
* aktivno sodelovanje pri organizaciji dogodkov zavoda,
* sprejemanje in informiranje domačih in tujih obiskovalcev,
* promocija in prodaja turističnih programov in izdelkov,
* po potrebi izvajanje in prodaja poštnih storitev in proizvodov,
* receptorska, prodajna in vzdrževalna dela za obratovanje objekta,
* sodelovanje pri pripravi in izvajanju prireditev na področju turizma,
* sodelovanje pri pripravi in usklajevanju terminov prireditev ter pri pripravi promocijskih materialov,
* izobraževanje in zbiranje podatkov za potrebe lokalne in širše turistične promocije,
* priprava dokumentacije in sodelovanje z računovodstvom zavoda,
* usklajevanje blagajniških obračunov in poročanje o gotovinskem poslovanju zavod,
* sodelovanje pri izvedbi inventure,
* izvajanje ukrepov s področja varstva pri delu in požarne varnosti,
* zagotavljanje poslovne tajnosti pri delovanju zavoda,
* opravljanje drugih delovnih nalog, ki jih določajo normativni akti, program in sklepi sveta zavoda,
* opravljanje drugih nalog, iste ali podobne stopnje zahtevnosti, po nalogu direktorja.

Z izbranim kandidatom bo sklenjeno delovno razmerje za nedoločen čas, s polnim delovnim časom ter poskusnim delom treh (3) mesecev. Izbrani kandidat bo delo opravljal v prostorih oziroma objektih, s katerimi upravlja Javni zavod za turizem in kulturo Kočevje na delovnem mestu Turistični informator I.

Prijava na delovno mesto mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje zahtevnosti – npr. ali gre za V. ali VI. stopnjo zahtevnosti),
3. navedba posebnih znanj in opis pridobitve posebnih znanj z dokazili.

Zaželeno je, da prijava vsebuje tudi kratek življenjepis (elektronski naslov) ter da kandidat v njej poleg formalne izobrazbe navede tudi druga znanja, veščine in izkušnje, ki jih je pridobil.

Kandidati vložijo prijave v pisni obliki, ki jo pošljejo v zaprti ovojnici z označbo »**Javna objava za prosto delovno mesto – Turistični informator I**« na naslov: Javni zavod za turizem in kulturo Kočevje, Trg zbora odposlancev 62, 1330 Kočevje, in sicer **najkasneje v roku osmih (8) dni po objavi.** V postopku bodo upoštevane samo pravočasno prispele in popolne prijave.

Za **pisno obliko** prijave šteje tudi elektronska oblika, poslana na naslov vesna.malnar@kocevsko.com, pri čemer veljavnost prijave ni pogojena z elektronskim podpisom.

Kandidati bodo o izboru / neizboru pisno po elektronski pošti obveščeni najkasneje v osmih dneh po zaključenem postopku izbire.

Informacije o izvedbi javne objave lahko dobite na telefonski številki 08 200 94 87 ali elektronskem naslovu vesna.malnar@kocevsko.com.

V besedilu natečaja uporabljeni izrazi, zapisani v moški spolni slovnični obliki, so uporabljeni nevtralno za ženske in moške.

 **Javni zavod za turizem in kulturo Kočevje**

 direktorica

 Vesna Malnar Memedovič